O‘zbekistonda koronavirusdan sog‘ayganlar soni 11 mingdan oshdi

O‘zbekistonda 26-iyul soat 17:00 gacha 173 nafar bemor koronavirusdan sog‘ayib, kasalxonalardan kuzatildi. Bu haqda Sog‘liqni saqlash vazirligi xabar bermoqda.
Ma’lum qilishlaricha, 26-iyul kuni soat 17:00 ga qadar
jami 173 nafar kishi koronavirusdan tuzalib, uyiga kuzatilgan.
“Shunday qilib O‘zbekistonda koronavirus infeksiyasiga chalingan 11 004 kishi (jami kasallanish holatlarining 54 foiz) sog‘aygan”, — deyiladi SSV axborotida.
Avvalroq O‘zbekistonda koronavirus infeksiyasini yuqtirib olish bilan bog‘liq holatlar soni 20 391 taga yetgani haqida xabar berilgan edi. SSV hisobi bo‘yicha bemorlarning 114 nafari, “Daryo” hisobi bo‘yicha 120 nafari vafot etgan.